### Beslutning

Berit Nørgaard, Gunner Toft, Stefan Danielsen, Oliver Berg og Palle Klausen kunne tiltræde indstillingen i overensstemmelse med Magistratens anbefaling.

 Valdemar Bech tog forbehold med henblik på en nærmere drøftelse i byrådsgruppen.

 Klaus Østergaard var forhindret i at deltage i udvalgets behandling af sagen.

Bemyndigelse til at meddele de fornødne tilladelser og dispensationer til opførelse af 4 rækkehuse i 2 etager på [adresse] 322 i Åbyhøj.

### Resumé

I 2016 godkendte Byggeri et projekt med 4 etagelejligheder på [adresse] 322. Det blev senere konstateret, at projektet var af for ringe kvalitet, og at mange naboer var imod. På den baggrund blev byggetilladelsen tilbagekaldt.

 Derefter blev projektet, efter samråd med Stadsarkitekten, revideret til et arkitekttegnet rækkehusprojekt, der støtter op omkring ønsket om fornyelse og fortætning af bebyggelsen langs [adresse].

 Høringen om det nye projekt har givet anledning til mange indsigelser, hvor det primært påpeges, at der ikke bør tillades rækkehusbyggeri, og at deklarationen bør overholdes.

 Teknik og Miljø vurderer, at man ikke vil benytte sig af sin påtaleret efter deklarationen. Det vil sige, at bestemmelsen i deklarationen om, at der ikke må opføres ejendomme med boliger til mere end to familier, fraviges i den konkrete sag.

 Teknik og Miljø vurderer, at projektet er tilpasset området og understøtter kommunens ønsker til kvaliteten af ny bebyggelse langs [adresse].

### Indstilling

At byrådet godkender det ansøgte projekt og bemyndiger Teknik og Miljø til at meddele de fornødne tilladelser og dispensationer.

### Sagens forløb

04-10-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 09-10-2017 Magistraten
Fremsendes til [adresse] med bemærkning, at Magistraten i mødet den 9. oktober 2017 anbefaler, at byrådet tiltræder Magistratsafdelingen for Teknik og Miljøs indstilling af 11. september 2017.

 Rådmand Karoline Andersen, rådmand Jon Frandsen og Gunhild Hansen tog forbehold.
 01-11-2017 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 1. november 2017.
 13-11-2017 Teknisk Udvalg
Berit Nørgaard, Gunner Toft, Stefan Danielsen, Oliver Berg og Palle Klausen kunne tiltræde indstillingen i overensstemmelse med Magistratens anbefaling.

 Valdemar Bech tog forbehold med henblik på en nærmere drøftelse i byrådsgruppen.

 Klaus Østergaard var forhindret i at deltage i udvalgets behandling af sagen.
 29-11-2017 Aarhus Byråd
Beslutning ikke frigivet